
Studieutvalget ved Juridisk fakultet - Referat fra møte 8 mars

Til dagsorden:

Sak 14-06 og sak 15-06 ble behandlet først, med saksbehandler til stede.

Utsatt sak :

Sak 07-06
Evaluering av høstens undervisning

Enstemmig vedtak:

Rutinene for informasjon på nettet gjennomgås. Ny informasjon som legges ut skal etterfølges med websim meldinger til studentene.

Planlegging av undervisning og eksamen må koordineres slik at vi ikke får uheldige situasjoner slik som på førsteavdeling h-05.

Avdelingsutvalgene bes revurdere behovet for, samt innholdet i, orienteringsmøtene

Avdelingsutvalgene bes sørge for  at studentene tilbys  variert skrivetrening, herunder flere korte oppgaver med rask tilbakemeldinger ( for eksempel tilknyttet seminarer), samt oppgaver  i domsanalyser.

Rutinene for studentevalueringer på femteavdeling må forbedres. Dersom undervisningen i ett eller flere av spesialfagene skal/ kan gå  på engelsk må det orienteres om dette på hjemmesiden til faget.

Fakultetet tar initiativ til at auditoriet UB blir oppgradert i forhold til ventilasjon og seter.

Behovet for og tydeliggjøring av de tillitsvalgte studenters ansvar og rolle tilknyttet fakultetet,  er imøtekommet ved at JSU har utarbeidet skriftlige rutiner.

Sak 10-06
Referatsaker

1. Evaluering av system for kvalitetsikring, arbeidsdokument  av 10.02.06 

2. Brev av 24.02.06 fra Universitetsdirektøren vedrørende årsfesten for Universitetet i Tromsø

3. Brev  av 20.02.02 fra Universitetsdirektøren vedrørende reviderte generelle, kvalitative kartakterbeskrivelser 

4. Brev  av 21.02.02 fra Universitetsdirektøren vedrørende oversendelse av veiledning i behandling av klagesaker – rundskriv F005-06

Orienteringssaker:

1. Det må tas initiativ til å sikre tilgjengelighet for rullestolbrukere på plan 4 og 5. Administrasjonen bes følge opp dette punktet.

2. Det tillates overbooking inntil 24 studenter på hver seminargruppe for å oppfylle målsettingene i studieplanen punkt 6. (3).

Sak 14-06
Klage over formelle feil ved klagesaksbehandlingen av JUR-2001- Høst 05-Semesteroppgave. 200600166-7.

Enstemmig vedtak:

Klagen oversendes klagenemnda ved Universitetet i Tromsø for endelig behandling.

Sak 15-06 Klage over formelle feil ved JUR-2502-Vår 06- Hjemmeeksamen. 200600904-2

Enstemmig vedtak:

Saken er drøftet av studieutvalget på bakgrunn av klagen, samt uttalelsen fra sensorene. Ut fra siste setning i klagen er det noe uklart om kandidaten ønsker å gjennomføre klagebehandlingen, med de konsekvenser dette medfører, eller om hun kun ønsker å  ”sette fokus” på problemstillingen, som hun sier. Administrasjonen bes om å ta kontakt med kandidaten for å avklare ovennevnte.

På et generelt grunnlag er studieutvalget opptatt av at gjennomføring av muntlig eksamen skal skje på en god måte.  Muntlig-situasjonen kan  for mange oppleves svært vanskelig. Kandidatene er i en sårbar situasjon, og  mange kan være svært nervøse. Det er derfor viktig at sensorene opptrer varsomt og vel overveid i denne situasjonen.  

Sak 11-06  Godkjenning av studieplan til spesialfag i Introduction to Russian Business Law. 200507238-4

Enstemmig vedtak:

Studieplanen i spesialfaget godkjennes med følgende merknader:

· Pensumet i faget må  angis i antall sider. Rammene for spesialfagene på 15 studiepoeng er ca 500 sider.

· Navnet på de aktuelle lærerne som skal undervise i faget flyttes fra punktet om fagansvarlig til punktet om omfang av undervisningen el. 

Spesialfaget Introduction to Russian Law må gjennomgå, med tanke på å unngå overlapping til spesialfaget Introduction to Russian Law. Eventuelle endringer i  studieplan for dette faget må fremlegges for studieutvalget innen utgangen av mai 2006.

Sak 12-06 Endring av studieplan punkt 8.2

Enstemmig vedtak:

Studieutvalget anbefaler at det gjøres endringer i studieplanens punkt 8.2, 21 ledd, slik at presentasjon av på forhånd oppgitt tema går ut, til følgende tekst: 

”Ved avslutningen av avdelingen skal studentene besvare en hjemmeeksamen ( JUR-3002) over fem dager, inntill 20 maskinskrevne sider ( tilsvarende  38.000 tegn – linjeavstand 1,5). Dersom oppgaven bestås, skal studentene gis en muntlig prøve på inntil 1 time basert på hjemmeeksamen og læringskravene for øvrig. Vurderingsuttrykket er karakterskalaen A-F, jf eksamensreglementet for 1.-4. avdeling. Karakteren inngår i evalueringen.”

Sak 13-06 Revidering av studieplanen og eksamensreglementet – saken utsettes

Sak 16-06 Utdanningsstrategi for Det juridiske fakultet 2006-2010. 200403026-8

Enstemmig vedtatt:

Forslag til utdanningsstrategi ble diskutert på møte. Endringsforslag innarbeides og legges frem på neste møte sammen medutkast til handlingsplanen. 

Sak 17-06
Revidering av årsplan for studieutvalget. 200601657-1.

Enstemmig vedtatt:

Årsplanen ble diskutert på møtet. Endringsforslag innarbeides. 

Tromsø, 09.03.2006

